Okresná prokuratúra Prešov 
Masarykova 16, 080 97 Prešov 	

Sp. zn. : 1 Pv 508/12/7707	Prešov, 11.10.2012
EEČ : 2-58-356-2012

U Z N E S E N I E

Trestná vec:	obvinený XXXXX 
Zločin:	

Rozhodol: 	prokurátorka Okresnej prokuratúry Prešov
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 05.06.2012 v obci Jarovnice, okr. Sabinov, v neobývanej chatrči bez čísla, pohlavne zneužil maloletú P.Č., nar. 27.04.1998 tým spôsobom, že po tom, ako sa bozkávali, vnikol prostredníkom pravej ruky do vagíny maloletej i napriek tomu, že vedel, že ešte nedovŕšila 15. rok svojho veku,

lebo obvinený nebol v čase činu pre nepríčetnosť trestne zodpovedný
Odôvodnenie:

	Uznesením vyšetrovateľa Okresného riaditeľstva PZ Odboru kriminálnej polície ČVS: ORP-655/1-OVK-PO-2012 zo dňa  20.06.2012 bolo podľa § 199 ods. 1 Trestného poriadku začaté trestné stíhanie a následne uznesením podľa § 206 ods. 1 Trestného priadku zo dňa 13.07.2012 bolo vznesené obvinenie ml. XXXXX pre zločin sexuálne zneužívanie podľa § 201 ods. 1 Trestného zákona  na skutkovom základe, uvedenom vo výrokovej časti uznesenia.  

V priebehu vyšetrovania boli vykonané dôkazy na preukázanie spáchania trestnej činnosti obvineným a to výsluchy svedkyne - poškodenej XXXXX, mal. XXXXX, svedkyne XXXXX, obvineného ml. XXXXX, lekárska správa z gynekológie, psychologické vyšetrenie mal. Červeňákovej, psychiatrické vyšetrenie obvineného ml. XXXXX a lekárske správy  o zdravotnom stave obvineného ml. XXXXX. 

Zo znaleckého posudku znalcov z odboru zdravotníctva odvetvia psychiatrie, vypracovaného na obvineného ml. XXXXX vyplýva, že obvinený netrpí ani netrpel duševnou chorobou, t.j. psychózou, ale ide u obvineného o duševnú poruchu, resp. stav defektného rozumového vývinu, ľahkú mentálnu retardáciu, oligofréniu - debilitu ľahkého stupňa, pri ktorej prevláda porucha intelektu celej osobnosti. Jeho mentálna úroveň mu neumožňuje uvedomovať si nebezpečnosť svojho konania pre spoločnosť a fyziologické pudenie negovalo jeho ovládacie schopnosti. Obvinený nie je schopný chápať zmysel trestného stíhania. Pobyt obvineného na slobode pre  duševnú poruchu nie je nebezpečný pre spoločnosť. Znalci ochranné liečenie žiadneho druhu ani formy nenavrhujú, nebolo indikované. Prognóza ďalšieho vývoja osobnosti obvineného vo vzťahu k protispoločenskému konaniu je z odborného hľadiska znalcov relatívne priaznivá pri zvýšenom dozore nad obvineným zo strany rodinných príslušníkov.

Na základe uvedených zistení vyšetrovateľ po skončení vyšetrovania dňa  26.09.2012 predložil na tunajšiu prokuratúru vyšetrovací spis s návrhom na zastavenie trestného stíhania.  

	Podľa § 23 Trestného zákona, kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný, ak zákon neustanovuje inak.  

	Podľa § 215 ods. 1 písm. e/ Trestného poriadku prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný. 

	Vzhľadom na uvedené skutočnosti bolo potrebné rozhodnúť tak, ako je uvedené vo výrokovej časti uznesenia.   

Poučenie:
Proti tomuto uzneseniu je prípustná sťažnosť, ktorú je možno podať do 3 (troch) dní od jeho doručenia  na tunajšiu prokuratúru, o ktorej 
rozhodne Krajská prokuratúra v Prešove. Sťažnosť má odkladný účinok.

JUDr. Eva Kenderešová
prokurátorka